text: Varmerekord på vej?
  15 november 2015 kl. 16.39
  November har foreløbigt været så varm, at den muligvis sætter rekord.
  Vi er meget nøjagtigt midtvejs gennem november. Og indtil videre har måneden været så lun, at mange slet ikke er nået til at overveje at sætte vinterdæk på bilen.
  Faktisk har november været så lun, at den kan slå sin egen varmerekord fra 2006. Dengang var gennemsnitstemperaturen for hele måneden 8,1 grader. Men den nærværende november ligger lige nu 2 grader højere på 10,2 grader. Samtidig har der ikke været nattefrost en eneste nat i hele måneden her i vores del af landet. Og selvom der er mange, der ikke ligefrem savner kulden, så er der altså nogen, der går og mangler den: Juletræs-producenter:
  
  